‘जरूरतमंदों को मुफ्त में मिलेंगे मकान, जल्द शुरू होगा सर्वे’
‘10 मार्च तक जिले को बनाया जाएगा खुले में शौचमुक्त’
प्रधानमंत्रीआवास योजना के तहत गरीब तबके के लोगों को नि:शुल्क मकान उपलब्ध करवाए जाएंगे। एडीसी आमना तस्नीम ने कहा है कि प्रथम चरण में देश के 80 शहरों को इस योजना के अंतर्गत शामिल किया गया है। आगामी दो-तीन दिनों में इस योजना के पात्र व्यक्तियों की सूची तैयार करने के लिए सर्वे का कार्य भी शुरू हो जाएगा। प्रदेश में जिन शहरों को इस योजना में शामिल किया गया है, उनमें जींद जिला भी शामिल है। एडीसी शुक्रवार को डीआरडीए सभागार में आयोजित अधिकारियों को संबोधित कर रही थी। उन्होंने अधिकारियों को जल्द सर्वे शुरू करने के निर्देश भी दिए।
एडीसी ने कहा कि प्रधानमंत्री आवास योजना का लाभ हर पात्र व्यक्ति को उपलब्ध करवाया जाएगा। इस योजना का लाभ अधिकाधिक लोगों को मिल सके, इसके लिए इस योजना को चार वर्गों में बांटा गया है। हर श्रेणी के लिए अलग-अलग पात्रता निर्धारित की गई है। उन्होंने बताया कि इस योजना के प्रथम चरण में शहरी क्षेत्र में रहने वाले गरीब तबके के लोगों को मकान उपलब्ध करवाए जाएंगे। योजना की खास बात यह है कि मकानों का निर्माण खुद सरकार द्वारा करवाया जाएगा। इसके पात्र लोगों को मकान उपलब्ध करवाने के लिए कई-कई मंजिला इमारतों का निर्माण करवाया जाएगा। उन्होंने यह भी बताया कि जिन लोगों के पास जमीन नहीं है और पांच साल से किराये के मकान में रह रहे हैं। उन्हें भी मकान नि:शुल्क उपलब्ध करवाया जाएगा। प्रधानमंत्री आवास योजना का फायदा हर पात्र व्यक्ति को मिल सके, इसके लिए जहां पर घुमंतू जाति के लोग अक्सर डेरा डालकर रहते हैं उन जगहों का भी सर्वे किया जाएगा।
एडीसी ने के अधिकारियों को निर्देश दिए हैं कि वो सर्वे के कार्य में टीमों का पूरा सहयोग करें, ताकि इस योजना का एक भी पात्र व्यक्ति मकान से वंचित रहे। बैठक में प्रधानमंत्री आवास योजना से जुड़े अधिकारी सचित ने बताया कि सबसे पहले शहरों की मलिन बस्तियों में सर्वे का काम किया जाएगा। बैठक में सभी नगरपालिकाओं के अधिकारी, नगरपरिषदों के अधिकारियों समेत कई प्रशासनिक अधिकारी उपस्थित रहे।
जींद. डीआरडीएसभागार में प्रधानमंत्री आवास योजना के तहत कार्यशाला में मौजूद अधिकारी। फोटो|भास्कर
hin_Deva hin_Deva hin_Deva hin_Deva hin_Deva bho_Deva